kardosdrur/scandi-wiki huggingface dataset:
Harald Madsen

Harald Martin Bergmann Madsen  (20. november 1890 i Silkeborg – 13. juli 1949 i Usserød, Hørsholm) var en dansk skuespiller.

Madsen begyndte sin karriere som cirkusartist og blev siden varietékunstner. Filmdebuten fik han i 1917 i den svenske Alexander den Store af Mauritz Stiller. Fra 1921 var han filmskuespiller herhjemme og medvirkede bl.a. i Fy og Bi-filmene. Harald Madsen indstillede filmkarrieren grundet sygdom. Under 2. verdenskrig optrådte han i Cirkus Benneweis.

I 1924 blev han gift med Anna Ingeborg Helga Sandberg (1882–1974).

Madsen er begravet på Hørsholm Kirkegård.

Filmografi

Eksterne henvisninger 
 
 
 Hyldest til Fy & Bi

Skuespillere fra Danmark
Personer fra Silkeborg
Stumfilmskuespillere fra Danmark
FedEx Field

FedEx Field (tidligere kendt som Jack Kent Cooke Stadium) er et stadion i Washington D.C. i USA, der er hjemmebane for National Football League-klubben Washington Commanders.

Stadionet har plads til 91.704 tilskuere, og er dermed det største stadion i NFL målt på tilskuerkapacitet. Cowboys Stadium har dog haft 105.121 tilskuere, men huser normalt kun ca. 80.000 tilskuere ved kampene. Det blev indviet i august 1997, hvor det erstattede det gamle RFK Stadium som commanders' hjemmebane.

Eksterne henvisninger 

 Stadionets hjemmeside 

Stadioner i NFL
Bygninger, konstruktioner og anlæg i Washington D.C.
Agnes Thorberg Wieth

Agnes Thorberg-Wieth (f. Agnes Josephine Caroline Thorberg Sommer, 31. maj 1886 i København – 25. februar 1981 smst.) var en dansk skuespiller.

Hun var gift med skuespilleren Carlo Wieth og mor til skuespilleren Mogens Wieth.

Agnes Thorberg-Wieth er begravet på Vestre Kirkegård i København.
Agnes Thorberg Weth var oldemor til Amalie Schøth-Wieth og Johan Suurballe Wieth fra bandet Iceage.

Udvalgt filmografi 
 Sommerglæder (1940)
 Drama på slottet (1943)
 Billet mrk. (1946)
 Ta', hvad du vil ha' (1947)
 Café Paradis (1950)

Referencer

Eksterne henvisninger 
 
 Agnes Thorberg Wieth på Dansk Film og Teater 

Filmskuespillere fra Danmark
Personer fra København
Dansk Skuespillerforbund

Dansk Skuespillerforbund er et dansk fagforbund, der organiserer skuespillere, operasangere, dansere, koreografer og musicalperformere. Forbundet har ca. 2.200 medlemmer.

Skuespillerforbundet var medlem af hovedorganisationen FTF, men siden d. 1. januar 2019 er skuespillerforbundet medlem af FH.

Forbundet indgår overenskomster indenfor både teater, radio, film og tv, og yder juridisk bistand til medlemmerne, men arbejder også med ophavsretlig beskyttelse af kunsternes præstationer. Desuden samarbejder Dansk Skuespillerforbund internationalt med Federation Internationale des Acteurs og Nordisk Skuespillerråd.

Skuespillerforbundets formand er skuespiller Benjamin Boe Rasmussen, som på generalforsamlingen i 2018 afløste Katja Holm.

Historie 
Dansk Skuespillerforbund blev stiftet i 1904 af Karl Mantzius som et af verdens første fagforbund for skuespillere.

Fodnoter

Eksterne henvisninger 
 Dansk Skuespillerforbunds hjemmeside

Fagforbund under FH
Henrik Petersen

Henrik Petersen (født 27. august 1952) er en dansk skuespiller. Han var i mange år formand for Dansk Skuespillerforbund.

Petersen er uddannet fra Skuespillerskolen ved Odense Teater i 1976.

Filmografi 
 Skytten (1977)

Tv-serier 
 Bryggeren (1996-1997)
 Ved Stillebækken (1999-1999)

Eksterne henvisninger 
 

Skuespillere fra Danmark
O.co Coliseum

RingCentral Coliseum (ofte bare kaldet Oakland Coliseum) er et stadion i Oakland i Californien, USA, der er hjemmebane for både NFL-klubben Oakland Raiders og MLB-holdet Oakland Athletics. Stadionet har plads til 63.026 tilskuere. Det blev indviet 18. september 1966, og har været Oakland Raiders hjemmebane lige siden.

Eksterne henvisninger 

 Stadioninfo 

Stadioner i NFL
Baseballstadioner
Idrætsanlæg i USA
Sport i San Francisco
Hjalmar Hansen

Hjalmar Hansen (10. oktober 1897 i Horsens – 14. januar 1986) var en dansk skuespiller.

Hansen var i mange år varietéskuespiller på Ny Ravnsborg Varietéen på Vester Fælledvej i København og lavede senere revy på Blegkilde ved Aalborg.

Han er begravet på Vestre Kirkegård.

Filmografi 
 Susanne (1950)
 Det lille hotel (1958)
 Kvindelist og kærlighed (1960)
 En ven i bolignøden (1965)

Eksterne henvisninger 
 

Skuespillere fra Danmark
Sports Authority Field at Mile High

Broncos Stadium at Mile High (tidligere Invesco Field at Mile High og Sports Authority Field at Mile High, normalt bare kaldet Mile High Stadium) var et stadion i Denver i Colorado, USA, der er hjemmebane for NFL-klubben Denver Broncos. Stadionet har plads til 76.125 tilskuere. Det blev indviet i 2001, hvor det erstattede Broncos gamle hjemmebane, der også var kendt som Mile High Stadium. I dag er navnet Sports Authority Field at Mile High.

Eksterne henvisninger 

 Stadionets hjemmeside 

http://BroncosStadiumatmilehigh.com 

Stadioner i NFL
Denver
TIAA Bank Field

TIAA Bank Field (tidligere kendt som Alltel Stadium og EverBank Field) er et stadion i Jacksonville i Florida, USA, der er hjemmebane for NFL-klubben Jacksonville Jaguars. Stadionet har plads til 76.867 tilskuere. Det blev indviet 18. august 1995 i forbindelse med at Jaguars kom ind i ligaen.

TIAA Bank Field var i 2005 vært for Super Bowl XXXIX, hvor New England Patriots besejrede Philadelphia Eagles.

Eksterne henvisninger 

 Stadionets hjemmeside

Stadioner i NFL
Jacksonville
Jens Asby

Jens Poul Asby (født Pedersen 23. april 1912 i Hellerup, død 4. oktober 2003) var en dansk skuespiller og nazist. Jens Asby står opført i Bovrup-Kartoteket blandt mange skuespillere. Han meldte sig ind i DNSAP 9. feb. 1942 ifølge den nye version af Bovrup-Kartoteket.

Asby medvirkede i en revy i Hornbæk i 1941, som Sejr Volmer-Sørensen stod bag. Da det kom frem, at han og Gerda Madsen var nazister, måtte stykkes aflyses. Madsen og Asby satte i 1942 en revy op på Frederiksberg Teater, som var finansieret af Nazityskland.
Efter besættelsen blev han ekskluderet af Dansk Skuespillerforbund. I 1958 medvirkede han i den tyske film Das haut einen Seemann doch nicht um.

Jens Asby blev den 15. juli 1939 gift på Københavns Rådhus med skuespillerinden Gertrud Johnsen (1907-?), der senere lod sig skille.

Filmografi 
 Den gamle præst (1939)
 Vagabonden (1940)
 Wienerbarnet (1941)
 En mand af betydning (1941)
 Natekspressen (1942)
 Kriminalassistent Bloch (1943)
 Das haut einen Seemann doch nicht um (1958)

Referencer

Eksterne henvisninger 
 

Skuespillere fra Danmark
Nazister fra Danmark
Personer fra Hellerup
Inga Schultz

Inga Karen Elisabeth Poulsen f. Schultz (4. februar 1907 i København – 27. april 1990) var en dansk skuespiller.

Schultz blev uddannet hos Svend Methling på Dansk Skolescenes Elevskole og blev i 1930 tilknyttet Det Kongelige Teater; fra 1935 til 1981 som fastansat. Hun havde bl.a. roller i En skærsommernatsdrøm og Genboerne. I tiden efter 1981 havde hun også roller på teatret, og fra 1940'erne medvirkede hun tillige i flere spillefilm.

Inga Schultz blev i 1930 gift med skuespilleren Peter Poulsen.

Hun er begravet på Hornbæk Kirkegård.

Filmografi 
 Sommerglæder (1940)
 Tag det som en mand (1941)
 Ebberød Bank (1943)
 En kvinde er overflødig (1957)

Eksterne henvisninger 
 
 

Skuespillere fra Danmark
Tumby

Tumby (dansk) eller Thumby (tysk) er en landsby og kommune beliggende cirka 8 km syd for Kappel og 12 km nord for Egernførde i den nordlige del af halvøen Svans. Administrativt hører kommunen under Rendsborg-Egernførde Kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Slien-Østersø kommunefællesskab (Amt Schlei-Ostsee). I kirkelig henseende hører Tumby under Siseby Sogn. Sognet lå i Risby Herred (Svans godsdistrikt, fra 1853 Egernførde Herred), da Slesvig var dansk indtil 1864.

Kommunen omfatter landsbyerne og bebyggelser Bogsryd (også Bogsryde, Bocksrüde), Borntved (Börentwedt), Bredemose (Bredemaas), Hakelmark, Hymark (Hümark), Sønsby (Sensby) og Siseby (Sieseby), bebyggelserne Hestemade (Hestemaas), Hymark (Hümark), Knuppelbæk (Knüppelbek), Måslev Mølle (Maaslebener Mühle), Oksehave (Ochsenhagen), Snurom (Schnurrum), Stavnhytte (Staunerhütten) og en del af Fuglsang (også Fuglesang; Vogelsang) og godserne Binebæk (Bienebek), Guggelsby (også Gugelsby, Guckelsby), Mariegård (Marienhof) og Stavn (Staun).

Geografi 
Kommunens areal strækker sig fra Sliens sydbred ved Binebæk og Siseby mod Grønholt gods i den midterste del af halvøen Svans. Landskabet er et bakket morænelandskab med spredte skovpartier såsom Gereby Skov og Måsholm. Ved Guggelsby stikker halvøen Karnør (Karnör) ud i Slien og danner den lille Buknor (Bukenoor). Karnør afsluttes ved den lille Sønderhage (Süderhacken) som modsvarer Nørrehage (Norderhacken) på Sliens modsatte bred ved Lindånæs i Angel.

Historie 
Tumby optræder op første gang i skriftlige kilder i 1352. Stednavnets første led er afledt af mandsnavn Tume eller Tomme, som henføres til gudsnavn Tor. Siseby blev nævnt første gang i 1267 som Siceby. Kommunen samarbejder med andre kommuner på administrativt plan i Slien-Østersøen kommunefælleskab (Amt Schlei-Ostsee). Ved Hymark udspringer Bogåen.

Gravplads Tumby-Binebæk 
Lidt sydvest for Binebæk gods lå i vikingetiden en større gravplads. Gravpladsen var placeret på Sliens sydlige bred og dermed ved handelsvejen til vikingebyen Hedeby. Pladsen omfattede rester af cirka 52 grave. Ved arkæologiske udgravninger i årene 1965, 1972-1973 og 1979-1976 blev der blandt andet udgravet 16 jordfæstegrave, 12 kammergrave og 9 kistegrave. En del af gravene var dækket af en jordhøj og omgivet af en ringformet grav. Kammergravene var overvejende anlagt i øst-vest-retning. Kamrene var op til 3 meter lange og 2 meter brede. En mandsgrav indeholdt blandt andet en jernbeslået træbøtte, en lanse, en økse og hestebidsel. Kvindegravene indeholdt blandt andet perler. En stor del af jordfæstegravene indeholdt ingen gravgods. Ved siden af menneskegrave fandt arkæologerne også flere hestegrave .

Billeder

Eksterne henvisninger

Noter 

Byer i Kreis Rendsborg-Egernførde
Vikingetid
Svans
Byer i Slesvig-Holsten
En skærsommernatsdrøm

En skærsommernatsdrøm (org. A Midsummer Night's Dream) er en romantisk komedie skrevet af William Shakespeare omkring 1594–1596 og opført første gang omkring samme tidspunkt. Det blev udgivet på tryk i 1600. Stykket er et af Shakespeares mest populære, og er opført utallige gange verden over, ligesom komedien er filmatiseret flere gange.

Komedien skildrer to unge kærestepar og en gruppe amatørskuespilleres oplevelser i en eventyrskov udenfor Athen, deres møde med hertugen og hertuginden af Athen, Theseus og Hippolyta, og med skovfeerne. Centrale temaer er kærlighed, jalousi og sorg.

Bl.a. Felix Mendelssohn Bartholdy og Carl Orff har skrevet musik til komedien.

Eksterne henvisninger 

Skuespil af William Shakespeare
Paul Biya

Paul Biya (født 13. februar 1933) er Camerouns præsident siden 1982.

Han var premierminister 1975-82.

Eksterne henvisninger 

Camerouns præsidenter
Nuværende statsoverhoveder
Camerouns premierministre
Politikere fra Cameroun
Moktar Ould Daddah

Moktar Ould Daddah (25. december 1924 – 14. oktober 2003) var Mauretaniens præsident 1960-78.

Mauretaniens præsidenter
Politikere fra Mauretanien
Mohamed Ould Abdel Aziz

Mohamed Ould Abdel Aziz (født 1956 i Akjoujt, Mauritanien) er en mauretansk politiker, der var Mauretaniens 8. præsidenter i perioden fra 2009 til 2019. 

Aziz var en ledende officer i Mauretaniens hær og var en ledende figur i det militærkup, der i august 2005 afsatte Mauretaniens daværende præsident Maaouya Ould Sid'Ahmed Taya og i august 2008 stod han i spidsen for et nyt kup, der afsatte præsident Sidi Ould Cheikh Abdallahi og premierminister Yahya Ould Ahmed El Waghef. Efter dette kup blev Abdel Aziz indsat som præsident for en overgangsregering, der skulle bane vejen for et nyt valg. Ved dette valg i april 2009 blev Aziz erklæret vinder, og han blev indsat som valgt præsident den 5. august 2009.

Abdel Aziz fungerede som formand for Den Afrikanske Union fra 2014 til 2015.

Ved valget i 2019 stillede Aziz ikke op. Valget blev vundet af Aziz' nære allierede Mohamed Ould Ghazouani, der overtog præsidentposten den 1. august 2019.

Statsoverhoveder der kom til magten ved kup
Mauretaniens præsidenter
Mercedes-Benz Superdome

Louisiana Superdome (normalt bare kendt som The Superdome) er en stor indendørs arena/stadion i New Orleans i Louisiana, USA, der er hjemmebane for NFL-klubben New Orleans Saints. Stadionet har plads til 72.968 tilskuere. Det blev indviet 3. august 1975, hvor det erstattede Saints gamle hjemmebane Tulane Stadium.

Louisiana Superdome har seks gange, senest i 2002, været vært for Super Bowl.

Andre begivenheder afviklet i The Superdome 
Lousiana Superdome har endvidere været benyttet til en række større sportsbegivenheder, koncerter og kongresser, herunder:

 VM-kampen i professionel sværvægtsboksning mellem Muhammad Ali og Leon Spinks blev afholdt i The Superdome den 15. september 1978 foran 63.500 tilskuere, hvilket er det største publikum nogensinde til en indendørs boksekamp.
 Bokseren Sugar Ray Leonard genvandt verdensmesterskabet i weltervægt i The Superdome den 25. november 1980, da Roberto Duran opgav med ordene "No Mas".
 The Rolling Stones spillede i 1981 foran 87.500 tilskuere ved den til i dag største indendørs koncert.
 Vicepræsident George H.W. Bush blev nomineret til præsidentkandidat ved det Republikanske partis partikonvent, der blev afholdt den 15. – 18. august 1988.
 WrestleMania XXX blev afholdt i arenaen i 2004.

Orkanen Katrina 
Louisiana Superdome opnåede betydelige medieomtale i 2005, i forbindelse med de oversvømmelser af New Orleans, der blev forårsaget af Orkanen Katrinas hærgen. Louisiana Superdome brugt som samlingsssted for de nødstedte, der overnattede i den store arena. Efterfølgende var arenaen lukket i over et år, hvor New Orleans Saints i stedet måtte spille sine hjemmekampe på alternative stadioner.

Noter

Eksterne henvisninger 

 Stadionets hjemmeside

Stadioner i NFL
New Orleans
Idrætsanlæg i USA
Stenurt (Hylotelephium)

Slægten Stenurt (Hylotelephium) er udbredt i Østasien og Europa. Det er sukkulente stauder med lav, opret vækst og tykke blade. Blomsterne er 5-tallige. Her nævnes kun de arter, som er vildtvoksende eller dyrkede i Danmark.

 Sankthansurt (Hylotelephium telephium)
 Kinesisk sankthansurt (Hylotelephium spectabile)

Stenurt-familien
Stenurt (Dudleya)

Stenurt (Dudleya) er en slægt med ca. 45 arter, som er udbredt i det sydvestlige Nordamerika. Det er sukkulente stauder med en grundstillet roset af tykke, grå eller grågrønne blade. Blomsterne bæres på høje stængler, som ender i en stor stand. Der er 5 af både bægerblade og kronblade, og de er sammenvoksede forneden. Der er fem støvfang og 10 støvdragere.

 Dudleya abramsii
 Dudleya anthonyi – tidligere i Echeveria
 Dudleya attenuata – tidligere i Echeveria
 Dudleya blochmaniae
 Dudleya caespitosa – tidligere Sedum cotyledon
 Dudleya calcicola
 Dudleya candelabrum
 Dudleya candida – tidligere i Echeveria
 Dudleya cedrosensis
 Dudleya cultrata – tidligere i Echeveria
 Dudleya cymosa – tidligere i Echeveria
 Dudleya densiflora
 Dudleya edulis – tidligere i Echeveria eller Sedum
 Dudleya farinosa
 Dudleya gnoma
 Dudleya greenei
 Dudleya guadalupensis
 Dudleya hassei
 Dudleya lanceolata
 Dudleya linearis
 Dudleya multicaulis
 Dudleya nesiotica
 Dudleya pachyphytum
 Dudleya palmeri
 Dudleya pulverulenta – tidligere Echeveria argentea eller E. pulverulenta
 Dudleya saxosa – tidligere Echeveria collomiae
 Dudleya setchellii
 Dudleya stolonifera
 Dudleya traskiae
 Dudleya variegata
 Dudleya verityi
 Dudleya virens
 Dudleya viscida

Stenurt-familien
Georgia Dome

Georgia Dome er en sportsarena i Atlanta i Georgia, USA, der er hjemmebane for både NFL-klubben Atlanta Falcons og NBA-holdet Atlanta Hawks. Arenaen har plads til 71.228 tilskuere. Den blev indviet i 1992, hvor den erstattede Atlanta-Fulton County Stadium som hjemmebane for Atlanta Falcons. 

Georgia Dome har to gange, i 1994 og 2000 været vært for Super Bowl, finalen i NFL.

Eksterne henvisninger 

 Stadionets hjemmeside

Sport i Atlanta
Stadioner i NFL
Arenaer i NBA
Stenurt (Phedimus)

Slægten Stenurt (Phedimus) er udbredt i Østasien og Europa. Det er sukkulente stauder med lav vækst og tykke blade. Blomsterne er 5-tallige. Her nævnes kun de arter, som dyrkes i Danmark.

 Kinesisk stenurt (Phedimus florifer)
 Rød stenurt (Phedimus spurius)

 Phedimus aizoon
 Phedimus hybridus
 Phedimus kamtschaticus
 Phedimus middendorffianus
 Phedimus obtusifolius
 Phedimus selskianus
 Phedimus stellatus

Stenurt-familien
Ford Field

Ford Field er et stadion i Detroit i Michigan, USA, der er hjemmebane for NFL-klubben Detroit Lions. Stadionet har plads til 65.000 tilskuere. Det blev indviet 24. august 2002, hvor det erstattede Lions gamle hjemmebane Pontiac Silverdome.

Den 5. februar 2006 lagde Ford Field græs til Super Bowl XL, hvor Pittsburgh Steelers besejrede Seattle Seahawks.

Eksterne henvisninger 

 Stadionets hjemmeside 

Stadioner i NFL
Bygninger, konstruktioner og anlæg i Detroit
Fodboldstadioner i USA
CUF Leganes

Club Deportivo Elemental Unihockey-Floorball Leganés (CUF Leganes) er et floorballhold fra Madrid, Spanien, som spiller i den bedste række i Spanien både på herre- og damesiden. Klubben gør en stor indsats indenfor ungdomsfloorball.

Klubbens elitehold kvalificerede sig gennem det spanske mesterskab til EuroFloorball Cup-kvalifikation 2008 for herrer og for damer, som spilles i Frederikshavn.

Klubben opstod i 2002 som en fusion af Madrids to tophold KLER og Diablos Rojos.

Referencer

Eksterne henvisninger 
Officiel hjemmeside  

Floorballklubber
Sportsklubber i Spanien
Sport i Madrid
Kai Wilton

Kai Johan Wilton (4. juli 1916 i København – 6. april 1980 i Hellerup) var en dansk skuespiller og instruktør.

Wilton blev student i 1934 og læste engelsk og litteraturhistorie ved Københavns Universitet. I 1936 skiftede han studierne ud med skuespillet. Han var elv af Elith Pio og Carlo Wieth og blev uddannet fra Det Kongelige Teaters Elevskole i 1938. Frem til 1945 var han knyttet til Riddersalen, Frederiksberg Teater, Folketeatret og Det Ny Teater og blev fra 1946 skuespiller og sceneinstruktør ved Det Kongelige Teater. Fra 1942 til 1948 var han bestyrelsesmedlem i Dansk Skuespillerforbund. Fra 1950'erne forfattede han flere hørespil og operetter og blev chef for Statsradiofoniens hørespilsafdeling 1953-1956, hvor han bl.a. instruerede kriminalføljetonen Siva-skriget (1956). Fra 1961 var han chef for Odense Teater.

I afsnit 12 af tv-serien En by i Provinsen (optaget 1979) spillede han rollen som Simon Gyrd fra Rejseholdet.

Han var gift med skuespillerinden Grethe Holmer og far til skuespiller og teaterchef Kasper Wilton. Kai Wilton er begravet på Bispebjerg Kirkegård.

Wiltons omfattende manuskriptsamling er overgået til Det Kgl. Bibliotek, Teatersamlingen. Bevarede hørespilsproduktioner kan findes i www.larm.fm (Lydarkiver for Radiomedier).

Dramatik 

 Den sidste vals (hørespil)
 I denne nat (hørespil)

Oversat dramatik 

 Sigmund Miller: Se Neapel og lev (1952, hørespil)
 Jean Bernard Luc: Psykoplekser. Lystspil i 2 akter.
 Andre Obey: Tolv vrede mænd (oversat i samarbejde med Jørgen Engberg)
 Noel Coward: Familiealbum. En victoriansk komedie med musik (1951, hørespil)
 Sidney Howard: Blodets bånd. Bearbejdning til hørespil efter Jessie Laurings oversættelse (1951, hørespil)

Filmografi 
 Forellen (1942)
 Hvor er far? (1948)
 Ild og Jord (1955)
 Din fortid er glemt (1950)

Tv-serier 
 En by i Provinsen (1977-1980)

Eksterne henvisninger 
 
 

Skuespillere fra Danmark
Riddere af Dannebrog
Anne van Olst

Anne van Olst (født 25. marts 1962) er en dansk dressurrytter, der har deltaget i fire olympiske lege. Det bedste resultat opnåede hun under OL i 2008 i Beijing, hvor hun fik en bronzemedalje i holdkonkurrencen sammen med Nathalie zu Sayn Wittgenstein og Andreas Helgstrand.

Anne van Olst er født Anne Koch Jensen. Hun blev første gang udtaget til sommer-OL 1988, hvor hun med hesten Le Fiere opnåede en 42.-plads i den individuelle dressurkonkurrence samt en 9.-plads i holdkonkurrencen. Fire år senere opnåede hun en individuel 10.-plads på hesten Chevalier til sommer-OL 1992 (foran bl.a. Anne Grethe Törnblad), og hun var også med til sommer-OL 2000.

Kilder

Eksterne henvisninger 
 Van Olst Stables

Ryttere fra Danmark
Dressurryttere fra Danmark
Personer fra Aalborg
Olympiske bronzemedaljevindere fra Danmark
Medaljevindere fra Danmark ved sommer-OL 2008
Paul Kelvin

Paul Kelvin (f. Paul Helbin, 22. juli 1914 i København – 8. oktober 1970) var en dansk skuespiller.

Kelvin var elev ved Otto Jacobsens Turné og var bl.a. tilknyttet Odense Teater 1966–1968.

Han er begravet på Solbjerg Parkkirkegård, Frederiksberg.

Filmografi 
 Mig og min familie (1957)
 Løgn og løvebrøl (1961)
 Premiere i helvede (1964)
 En ven i bolignøden (1965)
 Nu stiger den (1966)
 Min søsters børn vælter byen (1968)
 Det kære legetøj (1968)

Eksterne henvisninger 
 

Skuespillere fra Danmark
Scotiabank Arena

Scotiabank Arena (tidligere Air Canada Centre) er en sportsarena i Toronto i Ontario, Canada, der er hjemmebane for både NHL-klubben Toronto Maple Leafs og NBA-holdet Toronto Raptors. Arenaen har plads til ca. 19.000 tilskuere, og blev indviet den 19. februar 1999. 

Scotiabank Arena er desuden ofte arrangør af koncerter, og Oasis, Elton John, Rolling Stones, U2 og Metallica er blandt de navne der har optrådt i arenaen.

Eksterne henvisninger 

 Arenaens hjemmeside

Arenaer i NHL
Arenaer i NBA
Toronto
Ball Arena

Ball Arena (tidligere Pepsi Center) er en sportsarena i Denver i Colorado, USA, der er hjemmebane for både NHL-klubben Colorado Avalanche og NBA-holdet Denver Nuggets. Arenaen har plads til ca. 19.000 tilskuere, og blev indviet i 1999.

Eksterne henvisninger 

 Arenaens hjemmeside

Arenaer i NHL
Arenaer i NBA
Denver
Frejlev

Frejlev kan henvise til flere stednavne i Danmark:
 Frejlev (Aalborg Kommune) – en bebyggelse og et ejerlav i Frejlev Sogn, Aalborg Kommune
 Frejlev (Guldborgsund Kommune) – en bebyggelse og et ejerlav i Kettinge Sogn, Guldborgsund Kommune
United Center

United Center er en sportsarena i Chicago i Illinois, USA, der er hjemmebane for både NHL-klubben Chicago Blackhawks og NBA-holdet Chicago Bulls. Arenaen har plads til ca. 21.000 tilskuere, og blev indviet den 18. august 1994.

United Center er desuden ofte arrangør af koncerter, og Pearl Jam, Madonna, Rolling Stones, U2 og Aerosmith er blandt de navne der har optrådt i arenaen.

Eksterne henvisninger 

 Arenaens hjemmeside

Bygninger, konstruktioner og anlæg i Chicago
Arenaer i NHL
Arenaer i NBA
Ib Conradi

Ib Conradi f. Skorup Christensen (29. oktober 1926 i Viby J – 14. juni 1999) var en dansk skuespiller.

Conradi, der var af en cirkusfamilie, blev elev hos Martin Hansen og blev uddannet fra Det Kongelige Teater, Allé Scenen og Odense Teater 1947–1949. Han var tilknyttet flere teatre, og medvirkede også i flerekabareter. Ib Conradi er bror til skuespilleren Bent Conradi.

Han er begravet på Frederiksberg Ældre Kirkegård.

Filmografi 
 De røde heste (1950)
 Smedestræde 4 (1950)
 Den opvakte jomfru (1950)
 Dorte (1951)
 Avismanden (1952)
 Rekrut 67 Petersen (1952)
 I kongens klær (1954)
 Der kom en dag (1955)
 Mod og mandshjerte (1955)

Eksterne henvisninger 
 
 

Skuespillere fra Danmark
Capital One Arena

Capital One Arena (tidligere kendt som MCI Center og Verizon Center) er en sportsarena i Washington D.C. i USA, der er hjemmebane for både NHL-klubben Washington Capitals og NBA-holdet Washington Wizards. Arenaen har plads til ca. 20.000 tilskuere, og blev indviet den 2. december 1997. 

Capital One Arena er desuden ofte arrangør af koncerter, og Janet Jackson, Spice Girls, Madonna, Coldplay og Celine Dion er blandt de navne der har optrådt i arenaen.

Eksterne henvisninger 

 Arenaens hjemmeside

Bygninger, konstruktioner og anlæg i Washington D.C.
Arenaer i NHL
Arenaer i NBA